EkBass/fiwiki-20250220-pages-articles huggingface dataset:
Annina Rajahuhta

Annina Rajahuhta (s. 8. maaliskuuta 1989 Helsinki) on suomalainen jääkiekkoilija, pelipaikaltaan hyökkääjä. Rajahuhta edusti Suomea Vancouverin 2010 talviolympialaisissa, jossa Suomi voitti pronssia. Ennen olympialaisia hän oli pelannut 20 maaottelua eikä ollut osallistunut arvoturnauksiin. Hän sai pronssia myös Sveitsin MM-kilpailuissa 2011 sekä Pyeongchangin olympialaisissa 2018. Hän oli Suomen joukkueessa neljäs 2012 ja 2013 sekä viides olympialaisissa 2014. Suomen MM-kilpailuissa 2019 hän oli saavuttamassa Suomen ensimmäistä MM-hopeaa. Hän pelasi urallaan 168 maaottelua ja teki niissä tehopisteet 20+22=42. MM-kilpailujen 25 ottelussa hän teki neljä maalia ja syötti yhden, olympialaisten 17 ottelussa hän antoi yhden maalisyötön. Rajahuhta edusti SM-sarjassa nuorempana Itä-Helsingin Kiekkoa, Espoo Bluesia ja Tampereen Ilvestä sekä 1. divisioonassa Huntersia ja Salo HT:tä. Hän voitti Bluesin joukkueessa Suomen mestaruuden kaudella 2008–2009. Kesällä 2009 hän siirtyi Tampereen Ilvekseen ja voitti kaudella 2009–2010 jälleen Suomen- mestaruuden. Kaudeksi 2010–2011 hän siirtyi Hämeenlinnan Pallokerhoon. Hän voitti taas SM-kultaa ja hänet valittiin lisäksi pudotuspelien parhaaksi pelaajaksi. Seuraavalla kaudella hän edusti sekä HPK:ta että kanadalaista Burlington Barracudas -joukkuetta. Vuosina 2012–2017 hän on edusti Bluesia, joka voitti Suomen-mestaruudet 2013, 2014 ja 2015. Lokakuussa 2017 hän siirtyi pelaamaan Kiinaan Kunlun Red Star -joukkueeseen, jossa pelasi yhden kauden. Kaudeksi 2018–2019 hän palasi Espoon Bluesiin, ja voitti samalla kaudella Suomen-mestaruuden. Elokuussa 2020 Rajajuhta teki jatkosopimuksen Kiekko- Espoon kanssa,https://yle.fi/urheilu/3-11501394 ja voitti Suomen-mestaruuden jälleen 2021. Rajahuhta päätti pelaajauransa kevääseen 2021. Rajahuhta pelasi SM-sarjassa/liigassa 325 runkosarjaottelua, joissa hän teki 239 maalia ja antoi 298 maalisyöttöä. Pudotuspelien 92 ottelussa hän viimeisteli 57 ja alusti 48 maalia. Hänet valittiin SM-sarjan/liigan ykköstähdistöön kausilla 2010–2011, 2012–2013, 2013–2014, 2016–2017 ja 2018–2019. Kanadan CWHL-liigan 18 ottelussa hän teki kuusi ja syötti seitsemän maalia. Syksyllä 2014 Rajahuhdan todettiin sairastavan MS-tautia. Pelaajauransa jälkeen Rajahuhta on toiminut jääkiekkoasiantuntijana Discoveryllä ja TV5:llä. Keväällä 2022 hän toimi Yle Puheen asiantuntijana naisten liigan finaaleissa. == Saavutuksia == * Olympiapronssia 2010, 2018 * MM-hopeaa 2019 * MM-pronssia 2011 * SM-kultaa 2009, 2010, 2011, 2013, 2014, 2015, 2019, 2021 == Lähteet == * * === Viitteet === Luokka:Suomalaiset jääkiekkoilijat Luokka:Suomalaiset olympiamitalistit Luokka:MS-tautia sairastavat henkilöt Luokka:Vuonna 1989 syntyneet Luokka:Elävät henkilöt
Rosa Lindstedt

Rosa Lindstedt (s. 24. tammikuuta 1988 Ylöjärvi) on suomalainen jääkiekkoilija, pelipaikaltaan puolustaja. Hänen seurajoukkueensa on kaudesta 2020–2021 lähtien ollut Ruotsin pääsarjassa pelaava Brynäs IF, jonka kapteenina hän on toiminut kaudesta 2021–2022. SM-sarjassa hän on edustanut Ylöjärven Ilvestä 2002–2003, Tampereen Tapparaa 2003–2007, Tampereen Ilvestä 2007–2012 ja JYPiä 2012–2016 sekä Ruotsin pääsarjassa HV71-seuraa 2016–2020. Hänen kasvattajaseuransa on Ylöjärven Tappara. Hän on voittanut Suomen- mestaruuden 2010 ja 2016 sekä saanut Ruotsin sarjassa neljä kertaa hopeaa (2017, 2021–2023). Lindstedt on pelannut SM-sarjassa 314 runkosarjaottelua, joissa hän on tehnyt 81 ja syöttänyt 160 maalia, Pudotuspelien 101 ottelussa hän on viimeistellyt 23 ja alustanut 26 maalia. Ruotsin pääsarjassa hän on tehnyt 231 runkosarjaottelussa 32 maalia ja syöttänyt 43. Pudotuspelien 47 ottelussa hän on viimeistellyt seitsemän ja syöttänyt kahdeksan maalia. Lindstedt edusti Suomea Vancouverin 2010, Sotšin 2014 ja Pyeongchangin 2018 talviolympialaisissa. Vancouverissa ja Pyeongchangissa Suomen joukkue voitti pronssia. Hän pelasi kaikissa MM-turnauksissa vuosina 2011–2021 ja jälleen 2023. Hän kuului Suomen pronssijoukkueeseen Sveitsin 2011, Ruotsin 2015 ja Yhdysvaltojen 2017 MM-kilpailuissa. Suomen MM-kilpailuissa 2019 hän saavutti hopeaa ja Kanadassa 2021 pronssia. Hän on pelannut 22.2.2022 mennessä 266 naisten maaottelua ja kerännyt niissä tehopisteet 36+42=78. MM-kilpailujen 57 ottelussa hän on tehnyt kahdeksan ja syöttänyt seitsemän maalia (tilanne 2023 kisojen jälkeen). Olympialaisten 16 ottelussa hän on antanut kaksi maalisyöttöä Lindstedt on 186 senttimetriä pitkä ja hän on pisin talviolympialaisissa Suomea edustanut naisurheilija. Lindstedtin äidin serkku on painin olympiamitalisti Marko Asell. == Lähteet == * * === Viitteet === Luokka:Suomalaiset jääkiekkoilijat Luokka:Suomalaiset olympiamitalistit Luokka:Vuonna 1988 syntyneet Luokka:Elävät henkilöt
Elämää eteenpäin

Elämää eteenpäin on Päivi Kautto-Niemen albumi vuodelta 1993. ==Kappaleet== # Elämää eteenpäin # En jatkaa näin voi # Kesäyö # Kuinka sua kaipaan # Rakkauden voima # Sunny # Syyskuu # Sä katseellasi saat # Tahdon tanssia ja laulaa # Taksi vasta yöllä # Tuuli alla siipien # Uudestaan Luokka:Vuoden 1993 albumit Luokka:Päivi Kautto-Niemen albumit
Sudenoja

Sudenoja ( (Suomessa) Развоз, Razvoz, v:sta 1948 (Venäjällä) Среднегорье, Srednegorje) on entinen Suomen kylä Karjalankannaksella Neuvostoliitolle luovutetulla alueella. Suomelle kuuluessaan Sudenoja kuului Kyyrölän kuntaan vuoteen 1934 asti ja tämän jälkeen Muolaan kuntaan. Nykyisin kylässä ei ole asutusta. == Kyläkuva == Sudenoja sijaitsi Muolaan kunnan keskiosassa. Kylästä oli matkaa Kyyrölän kirkonkylään noin neljä kilometriä ja Muolaan kirkonkylään noin kahdeksan kilometriä. Sudenojan naapurikyliä olivat pohjoisessa Kangaspelto ja Ylä-Kuusaa, idässä Paakeli, etelässä Kyyrölä ja lännessä Tervola. Sudenojan halki kulki Viipurista Kivennavalle johtanut kantatie 63, josta kylän keskustassa erkani maantie Valkjärven suuntaan. Kyläkeskustan itäpuolella virtasi Yskjoki. Vuonna 1936 Sudenojan pinta-ala oli 3,29 neliökilometriä, josta oli peltoa 108 hehtaaria, niittyä kolme hehtaaria ja metsää 218 hehtaaria.Luukka, Sarkanen & Repo 1952, s. 195. Sudenojan väestö koostui lähes kokonaan venäläisistä, joiden esi-isät oli siirretty alueelle 1700-luvulla. Kylässä oli vain yksi suomalaistalo, sekin kyläkeskustan ulkopuolella Kyyrölään päin mentäessä.Repo 1952, s. 468. Kylä oli rakennettu perinteisen venäläisen maalaiskylän tavoin: talot sijaitsivat vieri vieressä maantien molemmin puolin, päädyt tielle päin. Kylän maataloutta olivat elvyttäneet Yskjoen rehevään laaksoon raivatut uudispellot. Kangaspellon venäläiset asukkaat olivat ortodokseja ja kuuluivat Kyyrölän seurakuntaan. Kylässä oli kauppa. Sudenojalla ei ollut omaa koulua, vaan suurin osa kylästä kuului Kangaspellon koulupiiriin ja pienempi osa Kyyrölän koulupiiriin.Mäkirinne, Mikko: Kunnallinen elämä. Muolaa (1952). Teoksessa == Sota-aika == Sudenojan väestö evakuoitiin läntisempään Suomeen heti talvisodan alettua vuonna 1939.Luukka & Sarkanen 1952, s. 400 Moskovan rauhassa 1940 alue luovutettiin Neuvostoliitolle, mutta Suomi valtasi alueen takaisin jatkosodan alussa 1941 ja kyläläiset pääsivät palaamaan raunioituneeseen kotikyläänsä. Jälleenrakennuksen lisäksi päätettiin Kyyrölän jakokunnan kylissä, joihin Sudenoja kuului, aloittaa tilusjärjestely, jonka avulla useisiin osiin ja palstoihin jakautuneet tilat saataisiin toimivimmiksi kokonaisuuksiksi. Tilusjärjestelyn yhteydessä Kangaspellon, Sudenojan ja Parkkilan kylät lakkautettiin ja liitettiin Kyyrölän kylään.Luukka, Sulo & Rämö, Antti: Kohtalonvuodet 1939-1944. Teoksessa Jälleenrakennus keskeytyi vuonna 1944 Neuvostoliiton suurhyökkäyksen alettua ja kylän asukkaat evakuoitiin uudelleen. Rauhanteossa kylä jäi taas Neuvostoliiton puolelle. Sodan jälkeen Muolaan siirtoväki asutettiin Lounais-Hämeeseen, Etelä-Pirkanmaalle ja Hämeenlinnan seudulle, jossa Kyyrölän alueen kylien asukkaat asutettiin Hämeenlinnan kaupunkiin, Hämeenlinnan maalaiskuntaan ja Vanajan kuntaan. == Lähteet == * === Viitteet === Luokka:Kyyrölän (Viipurin lääni) kylät Luokka:41.61 Venäjä
Päivi Kautto-Niemi (albumi)

Päivi Kautto-Niemi on Päivi Kautto-Niemen albumi vuodelta 2005. ==Kappaleet== # Suoraan suoneen # Lentoon # Sait sieluni soimaan # Liljankukka # Sä vain # Majakan loiste # Oh la la # Tämä yö # En kuitenkaan # Yön silmät # Sillä siisti # Etkö sä nää # Elämä kiitää # Ei kauniimpaa # Niin monta yötä # Tahdon tanssia ja laulaa # Kun minuun kosketat Luokka:Vuoden 2005 albumit Luokka:Päivi Kautto-Niemen albumit
Ruslan ja Ljudmila

Ruslan ja Ljudmila () on Mihail Glinkan viisinäytöksinen ooppera. Sen ensiesitys oli 9. joulukuuta 1842 Pietarissa. Teoksen Libretto perustuu Aleksandr Puškinin saman nimiseen runoon. Ruslanissa ja Ljudmilassa roolien jako eri äänialoille poikkeaa italialaisesta ja ranskalaisesta oopperasta. Esimerkiksi Ruslan – nuori ritari – ei suinkaan ole tenori, vaan baritoni tai basso.András Batta: Ooppera, s. 168–169 (ISBN 3-8290-5833-0) == Lähteet == Luokka:Mihail Glinkan teokset Luokka:Venäjänkieliset oopperat Luokka:1840-luvun musiikkiteokset
Samuel Schmid

Samuel Schmid (s. 8. tammikuuta 1947 Rüti bei Büren, Bern) on sveitsiläinen poliitikko, joka toimi maansa puolustusministerinä vuosina 2001-2008 ja liittopresidenttinä vuonna 2005. Schmid edustaa nykyisin Sveitsin porvallis- demokraattista puoluetta aiemman Sveitsin kansanpuolueen sijasta. Sieltä hän lähti poliittisen valtapelin seurauksena. Muut puolueet eivät hyväksyneet vaalit voittaneen kansanpuolueen maahanmuuttokriittistä linjaa ja valitsivat sen vuoksi puolueen liittoneuvoston jäseniksi maltilliset Schmidin ja Eveline Widmer-Schlumpfin. Vastalauseena tälle kansanpuolue "jättäytyi" hallituksen ulkopuolelle erottamalla Schmidin ja Widmer-Schlumpfin parlamenttiryhmästään. 1. tammikuuta 2009 Ueli Maurer seurasi Schmidiä tämän jättäydyttyä liittoneuvoston ulkopuolelle. Schmid asuu nykyisin syntymäkaupungissaan, on naimisissa ja hänellä on kolme poikaa. Hänen veljensä Peter Schmid oli Bernin kantonin hallintoneuvostossa vuosina 1979-1998. ==Aiheesta muualla== *Profiili kansalliskokouksen sivuilla Luokka:Sveitsin liittopresidentit Luokka:Sveitsin liittoneuvoston jäsenet Luokka:Vuonna 1947 syntyneet Luokka:Elävät henkilöt
Patagonianaratti

Patagonianaratti (Cyanoliseus patagonus) on eteläamerikkalainen papukaija. Sen elinympäristö käsittää Argentiinan, jossa tavataan kolme alalajia, sekä Keski- Chilen, jossa elää alalaji bloxami. Louis Jean Pierre Vieillot kuvaili lajin holotyypin Buenos Airesista 1818.IBC == Lähteet == Luokka:Papukaijat
Pappia kyydissä

Pappia kyydissä on vuonna 1998 MTV3:lla esitetty suomalainen televisiosarja. Sarjan käsikirjoittivat Pertsa Reponen ja Heikki Itänen. Lukuisia viihdesarjoja MTV3:lle kirjoittaneelle Pertsa Reposelle Pappia kyydissä jäi viimeiseksi tv-käsikirjoitukseksi. Reponen kuoli elokuussa 1998, neljä päivää ennen sarjan ensimmäisen jakson esitystä. Ohjelmaa esitettiin perjantaisin klo 21.00–21.30. Sarjaa ei ole esitetty uusintana. Sarja on julkaistu DVD:nä vuonna 2013. ==Jaksoluettelo== Jakso Nimi Ensiesitys 1\. Kielillä puhumista 04.09.1998 2\. Apupappi paineissa 11.09.1998 3\. Merkilliset myyjäiset 18.09.1998 4\. Rippipappi paineissa 25.09.1998 5\. Voitetut kiusaukset 02.10.1998 6\. Enkeleitä 09.10.1998 7\. Kaitaa tietä 16.10.1998 8\. Vapaapäivä 23.10.1998 9\. Epäilyksiä 30.10.1998 10\. Sinkkuilta 06.11.1998 == Näyttelijät== * Santeri Kinnunen – Kari Erkkilä * Maija-Leena Soinne – Ester Huhtanen * Titta Jokinen – Kaisa Käyhkö * Erkki Saarela – Unski * Erkki Liikanen – Joonas Laurila * Tarja Omenainen – Malla * Anna-Elina Lyytikäinen – Maarit * Vesa Mäkelä – talonmies Hakkarainen * Kristiina Elstelä – rouva Tulivaara * Hannu Seikkula – baarimikko * Virpi Portimo – hoitaja Luokka:1990-luvun suomalaiset komediasarjat Luokka:MTV3:n televisio-ohjelmat
Fabián Canobbio

Ernesto Fabián Canobbio Bentaberry (s. 8. maaliskuuta 1980, Montevideo, Uruguay) on uruguaylainen jalkapalloilija. Hän pelasi kotimaansa lisäksi seitsemän kautta Espanjassa ja yhden kauden Kreikassa. Hän oli pelipaikaltaan hyökkäävä keskikenttäpelaaja. == Seurajoukkueura == Canobbio aloitti ammattilaisuransa uruguaylaisesta Progresosta vuonna 1997. Pelattuaan kolme kautta joukkueessa hän siirtyi Uruguayn suurseura Peñaroliin. Siellä hän pelasi seuraavat kaksi kautta, jonka aikana kertyi 73 ottelussa 26 maalia. Joukkue voitti myös kaudella 2003 pääsarjamestaruuden. Vuonna 2003 hän siirtyi Rafael Benítezin valmentamaan Valenciaan, jossa hänen peliaikansa jäi kuitenkin hyvin vähälle. Hän teki kauden aikana yhden maalin kotiottelussa Celta Vigoa vastaan. Kaudeksi 2004–2005 Canobbio siirtyi juuri pääsarjasta pudonneeseen Celta Vigoon vuoden lainasopimuksella. Celtalla oli mahdollisuus osto-optioon kauden jälkeen. Hän oli joukkueensa paras maalintekijä 12 osumallaan yhdessä Jandron kanssa. Celta käytti osto-optionsa Canobbioon ja niin hän siirtyi pysyvällä siirrolla joukkueeseen. Kolmen seuraavan kauden aikana Celtassa Canobbio oli joukkueen tärkeimpiä hyökkäyspään pelaajia. Viimeisellä Celta-kaudellaan 2007–2008 hän teki seitsemän maalia. Joukkue ei kuitenkaan onnistunut nousemaan takaisin maan pääsarjaan ja niin hänet vapautettiin sopimuksestaan heinäkuussa 2008. Myöhemmin samana kesänä hän siirtyi pääsarjaseura Valladolidiin. Marraskuussa 2008 hän ratkaisi maaleillaan pelit Sevillaa sekä Real Madridia vastaan. == Maajoukkueura == Canobbio teki ensiesiintymisensä Uruguayn maajoukkueessa 7. lokakuuta 2001 vuoden 2002 MM-karsintaottelussa Kolumbiaa vastaan. Hänet valittiin mukaan kokoonpanoon vuoden 2007 Copa Américaan, jossa hän pelasi kaksi ottelua Uruguayn saavuttaessa pronssia. Hän pelasi kaikkiaan yhdeksän maaottelua. == Lähteet == == Aiheesta muualla == * Tilastot BDFutbol -sivustolla Luokka:Uruguaylaiset jalkapalloilijat Luokka:Vuonna 1980 syntyneet Luokka:Elävät henkilöt
Parhaat – 20 suosikkisävelmää (Kikan albumi)

Parhaat – 20 suosikkisävelmää on Kikan kokoelma-albumi vuodelta 1997. Levy on koottu Kikan neljältä ensimmäiseltä levyltä sekä niiden singleiltä. ==Kappaleet== # # # # # # # # # # # # # # # # # # # # ==Käännösversiot== Kappale "Anna kulta anna" on käännösversio ranskalaisen Ottawan-yhtyeen kappaleesta "Hands Up" vuodelta 1981. Kappale "Apinamies" on käännösversio kappaleesta "Big Fat Oranguman", jonka alkuperäisenä säveltäjinä ovat Tony Cole, Graeme Hall, ja Steve Wolfe, johon Pertti Reponen on tehnyt suomenkieliset sanat. Kappale "Vastarakastunut" taas on käännösversio Dollar- yhtyeen vuonna 1979 julkaissusta kappaleesta "Love's Gotta Hold On Me", ja kappale "Näinkö Aina Meille Käy" on käännösversio Barbi Bentonin vuonna 1978 julkaistusta kappaleesta "Ain't That Just The Way That Life Goes Down". ==Pseudonymit== Levyn kappaleiden todelliset säveltäjät ja sanoittajat ovat piiloutuneet taiteilijanimien taakse; "Kirsi Sunila" on Ilkka Vainion taiteilijanimi, "Inari Katramo" on Veikko Samulin taiteilijanimi, ja "Kristiina Sydänmaa" on vuorostaan Risto Asikaisen taiteilijanimi. ==Lähteet== Luokka:Vuoden 1997 kokoelma-albumit Luokka:Kikan albumit
Kliininen farmakologia

Kliininen farmakologia on lääketieteen alue, osa farmakologiaa, jonka piiriin kuuluvat lääkehoito ja lääkeaineiden vaikutukset ihmisessä. Koe-eläin- tai laboratoriokokeet ovat riittämättömiä selvittämään lääkeaineiden etuja ja varjopuolia, jolloin kliinisen farmakologian tehtäväksi jää tutkia niiden varsinaiset vaikutukset erilaisissa tautitiloissa ja muissa erikoisolosuhteissa. ==Lähteet== Luokka:Lääkeaineoppi Luokka:Lääketieteen erikoisalat
Henrik Karlsson (pilapiirtäjä)

Henrik Karlsson (taiteilijanimeltään Karlsson, s. 1956 Loviisa) on suomalainen pilapiirtäjä, joka toimi vuodesta 2005 Helsingin Sanomien pääkirjoitussivun pilapiirtäjänä. Karlsson jäi eläkkeelle vuonna 2020. Pilapiirtäjänä Karlssonin tyyliä on kuvailtu rauhalliseksi. == Elämä == Karlsson kasvoi Loviisassa suomenruotsalaisessa perheessä. Ensimmäiset piirroksensa hän julkaisi Östra Nyland -lehdessä. Helsingin Sanomissa Karlsson työskenteli vuodesta 1986 alkaen. Hän siirtyi Helsingin Sanomien pääkirjoitussivun pilapiirtäjäksi maaliskuussa 2005 Terho Ovaskan jäädessä eläkkeelle. Karlssonin jäätyä eläkkeelle häntä seurasi pestissä Pertti Jarla. ==Lähteet== Luokka:Suomalaiset pilapiirtäjät Luokka:Helsingin Sanomien henkilöstö Luokka:Vuonna 1956 syntyneet Luokka:Elävät henkilöt
Kohtaamiset ja erot

Kohtaamiset ja erot on 21-osainen suomalainen televisiosarja, joka esitettiin Yle TV2-kanavalla 1994–1995. Sarja on esitetty uusintana 1998. Sarja sai vuonna 1995 Telvis-kunniakirjan.TV2 Teatterille palkitut ohjelmat, Yle Vintti (Internet Archive 8.5.2021). Viitattu 15.7.2017.. ==Näyttelijät== *Merja Larivaara – Inkeri Tatti *Martti Pennanen – Topi Matikainen *Ritva Oksanen – Tyyne Matikainen *Jan Nyquist – Herkko Matikainen *Mira Kivilä – Airi Matikainen *Tauno Karvonen – Otto Pukkila *Helena Haavisto – Valma Pukkila *Susanna Haavisto – Annikki Multanen *Emmi Suhonen – Liisukka Multanen *Kari Kihlström – Unkka *Tuija Ernamo – Kerttu *Pertti Koivula – Yrjö *Eira Soriola – Yrjön äiti *Pirkko Uitto – Kaija *Reija Jassu – Marketta *Kai Lehtinen – Kalle *Kari Arffman – Eero Vihviläinen ==Jaksoluettelo== Jakso Nimi Ensiesitys 1\. Kutsumaton vieras 21.09.1994 2\. Iloinen leski 28.09.1994 3\. Yrjö tuli 05.10.1994 4\. Kuubalainen serenaadi 19.10.1994 5\. Haaksirikkoiset 26.10.1994 6\. Aarteeni kallein 02.11.1994 7\. Mies rajan takaa 09.11.1994 8\. Mummoja ja mammonaa 16.11.1994 9\. Jälleennäkemisen riemu 23.11.1994 10\. Oma koti kullan kallis 30.11.1994 11\. Hauen laulu 07.12.1994 12\. Veräjän taa 14.12.1994 13\. Äidin sydän 21.12.1994 14\. Ja huomenna hän tuli 28.12.1994 15\. Pettäjän tiet 04.01.1995 16\. Amorin kaari 11.01.1995 17\. Uusille pesimäpaikoille 18.01.1995 18\. Joutsenen laulu 25.01.1995 19\. Kevätrysäys 01.02.1995 20\. Villin Karjalan kulta 08.02.1995 21\. Kananjumala 15.02.1995 ==Lähteet== Luokka:1990-luvun suomalaiset draamasarjat Luokka:1990-luvun suomalaiset komediasarjat Luokka:1990-luvun draamakomediasarjat Luokka:Yle TV2:n televisio-ohjelmat
Teuvan vaakuna

Teuvan vaakuna on Teuvan kunnan tunnus, joka viittaa maatalouteen. Vaakunan selitys on ”sinisessä kentässä kaksi hopeista varstaa ristikkäin.” Vaakunan on suunnitellut Ahti Hammar, ja Teuvan kunnanvaltuusto hyväksyi sen kokouksessaan 30. joulukuuta 1952. Sisäasiainministeriö vahvisti vaakunan käyttöön 20. huhtikuuta 1953. == Lähteet == * * Teuva Vaakuna
Klintti

Klintti ()Suomalainen tietosanakirja, Weilin+Göös 1989–1993, ISBN 951-35-4644-6, hakusana klintti. on sedimenttikiveen eroosion vaikutuksesta syöpynyt laaja törmä eli kliffi. Klinttejä tavataan kallioisilla rannikoilla ja ne voivat olla osittain taluksen peittämiä tai terassimaisia. Klintti tarkoitti alkuaan Viron Suomenlahden puoleisen rannikon abraasiotörmää, mutta nimitys sai myöhemmin yleisemmän merkityksen. Ruotsissa klintti () merkitsee paitsi rantajyrkännettä myös muunlaisessa maastossa sijaitsevaa jyrkännettä.Uusi tietosanakirja, Tietosanakirja oy 1960–1966, hakusana klintti. Kliffi () tarkoittaa klintin tavoin rannan geologisiin kerrostumiin (sedimentteihin) muodostunutta äkkijyrkkää törmää. Nimitystä käytetään varsinkin Englannin kanaalin kalkkikivitörmistä.Suomalainen tietosanakirja, hakusana kliffi. ==Katso myös== * Baltian klintti == Lähteet == Luokka:Sedimentologia
Monotrysia

Monotrysia on erilaissuonisten perhosten toinen ryhmä (toisen muodostavat aitoperhoset). Monotrysiaan kuuluvien lajien naarailla on vain yksi genitaaliaukko, kun aitoperhosilla niitä on kaksihttp://www.publish.csiro.au/paper/IS02006.htmhttp://www.royalsociety.org.nz/includes/download.aspx?ID=94356 . Kaikki lajit ovat pienikokoisia ja yleensä suhteellisen vaatimattoman näköisiä. Ryhmällä ei katsota olevan varsinaista taksonomista asemaa eikä esimerkiksi ITIS käytä sitä luokituksessaan. == Lähteet == Luokka:Glossata
Cristina D’Avena

Cristina D’Avena (s. 6. heinäkuuta 1964 Bologna, Italia) on italialainen laulaja ja näyttelijä, joka esiintyy myös televisiossa. Hieman yli kolmivuotiaana D’Avena osallistui italialaiseen Kultaisen šekiinin laulukilpailuun (Zecchino d’Oro) kappaleella ”Il valzer del moscerino”, joka sijoittui kolmanneksi. Tämän jälkeen hän oli Kultaisen šekiilin laulukilpailun kuoron, Piccolo Coro dell’Antonianon, jäsenenä vuoteen 1976 asti, mutta jatkoi vielä nuoremman sisarensa kanssa kuorossa käymistä viiden vuoden ajan. Vielä 1980-luvun alussa D’Avena näki laulamisen lähinnä harrastuksena. Samoihin aikoihin Canale 5 -televisiokanavan lastenohjelmien vastaava Alessandra Valeri Manera etsi naisääntä esittämään japanilaisen Pinokkio-animaation tunnuslaulun. Tämän jälkeen D’Avena on esiintynyt 1980-luvun loppupuolella useissa lasten televisio-ohjelmissa. Vuonna 1998 hän esiintyi myös elokuvassa ja 2007 hän julkaisi televisio-ohjelmien tunnuskappaleita sisältävän levyn. Ulkomailla, ja etenkin Euroopassa, D’Avena tunnetaan animaatioiden, etenkin japanilaisen animaatoiden alkutunnuskappaleiden (engl. "opening theme" tai "intro", ital. "sigla") laulajana. Hän lauloi sarjoihin liittyvät alun tunnusmusiikit, jotka Italian televisioyhtiöt ja muusikot tuottivat sarjoille. D’Avena on julkaissut 169 albumia ja 72 singleä. Hän on esiintynyt myös useilla videoilla ja yhdellä DVD:llä. Televisio-ohjelmissa hän on ollut mukana 1960-luvun lopusta tähän päivään. Vielä nykyäänkin D’Avena toimii Kultaisen šekiilin laulukilpailun parissa muun muassa esiintymällä vierailevana artistina kilpailun televisio-ohjelmissa sekä laulamalla joskus yhdessä kilpailussa olevien lasten kanssa. == Aiheesta muualla == * * Luokka:Italialaiset laulajat Luokka:Vuonna 1964 syntyneet Luokka:Elävät henkilöt
Ilmavalokuvaus

Ilmavalokuvaus on maanpinnalla olevien kohteiden valokuvausta ilmasta. Kamera ei ole tuettu maahan asti. Ilmavalokuvia voidaan ottaa esimerkiksi lentokoneesta, helikopterista, kuumailmapallosta, miehittämättömistä radio- ohjattavista lennokeista sekä leijojen tai laskuvarjojen avulla. Maanmittauslaitoksella on noin 700 000 ilmavalokuvan tietokanta. Kuvia voi tarkastella Kansalaisen Karttapaikka -sivuston avulla. Kuvat ovat ortoilmakuvia. Ortoilmakuva on ilmakuva, joka kuvaa maanpinnan kohtisuoraan ilmasta katsottuna ja korjattuna tasokarttaa varten. Suomen Ilmakuva Oy:n arkistossa on yli 2,4 miljoonaa kuvaa 1950-luvulta alkaen. Lentokuva Vallas Oy:n arkistossa on neljältä vuosikymmeneltä yli 330 000 ilmakuvaa, joita voi selata Internetissä. == Katso myös == *Maisemavalokuvaus == Lähteet == == Kirjallisuutta == * Rautavaara, Arno & Vallas, Hannu: Maailman kaunein saaristo. Tammi 2008. * Neuvonen, Veikko & Vallas, Hannu: Suomi ilmasta. Tammi 2007. ==Aiheesta muualla== *Maanmittauslaitoksen digitoimia vanhoja ortoilmakuvia Paikkatietoikkunassa *Asetus eräiden alueiden ja kohteiden ilmakuvauksesta * es:Fotografía#Aplicaciones científicas
Lela Star

Lela Star (s. 13. kesäkuuta 1985 Florida)Internet adult film database on yhdysvaltalainen aikusviihdenäyttelijä. Hän muutti Los Angelesiin vuonna 2006AVN: Porn Star Profile – Lela Star ja oli vuonna 2010 ehdolla AVN- palkinnon saajaksiAVN: 2010 NOMINEES . Hän on näytellyt yli 80 aikuisviihde- elokuvassa. Lisäksi hän on toiminut Penthousen mallina ja oli kuukauden Penthouse Pet heinäkuussa 2010. == Lähteet == == Aiheesta muualla == * Viralliset sivut * Luokka:Yhdysvaltalaiset pornonäyttelijät Luokka:Vuonna 1985 syntyneet Luokka:Elävät henkilöt
Country Joe and the Fish

Country Joe and the Fish on yhdysvaltalainen psykedeelistä rockia soittava yhtye, joka toimi aktiivisesti länsirannikon ja San Franciscon lahden alueella 1965–1971. Yhtyeen perustivat vokalisti Country Joe McDonald ja kitaristi Barry Melton. Country Joe and the Fish esitti kappaleissaan suoraa kritiikkiä Vietnamin sotaa vastaan. Folk- ja psykedeelissävytteisen yhtyeen tunnetuin kappale on "The Fish Cheer/I-Feel-Like-I'm-Fixin'-To-Die Rag"Allmusic: Country Joe and The Fish - Biography Viitattu 30.1.2010, jonka sävelsi ja sanoitti McDonald vuonna 1965, mutta joka julkaistiin vasta yhtyeen toisella albumilla 1967. McDonald esitti kappaleen Woodstockissa vuonna 1969. Yhtyeen nimi viittaa Staliniin ("Country Joe") ja Maon vertaukseen "kaloista, jotka uivat kansojen meressä"Country Joe and The Fish: History Viitattu 30.1.2010. == Diskografia == * Electric Music for the Mind and Body, Vanguard (1967) * I-Feel-Like-I’m-Fixin’-to-Die, Vanguard (1967) * Together, Vanguard (1968) * Here We Are Again, Vanguard (1969) * CJ Fish, Vanguard (1970) * Reunion, Vanguard (1977) * Live! Fillmore West 1969, Vanguard (1994) == Lähteet == == Aiheesta muualla == *Viralliset sivut Luokka:Acid rock -yhtyeet Luokka:Yhdysvaltalaiset psykedeeliset rockyhtyeet
Elegia (kappale)

__NOTOC__ Elegia on Timo Rautiainen & Trio Niskalaukauksen toinen single albumilta Rajaportti. Kappaleen B-puolena julkaistu ”Mustamaalaan” on lainakappale Sielun Veljiltä. Kappale debytoi Suomen virallisen singlelistan toisella sijalla, ja se pysyi listalla yhteensä 7 viikkoa. == Kappaleet == # # == Lähteet == == Aiheesta muualla == * Elegia discogs.com -sivustolla Luokka:Vuoden 2002 kappaleet Luokka:Timo Rautiainen & Trio Niskalaukauksen kappaleet
Mihail Hrunitšev

Mihail Vasiljevitš Hrunitšev (; 22. maaliskuuta 1901 – 2. kesäkuuta 1961) oli Neuvostoliiton lentokoneteollisuusministeri 1950-luvulla. Mihail Hrunitšev liittyi Neuvostoliiton kommunistiseen puolueeseen vuonna 1921. Hän yleni vuonna 1944 kenraaliluutnantiksi Neuvostoliiton asevoimien teknisissä joukoissa ja sai Neuvostoliiton sankarin kunnianimen vuonna 1945. Hrunitševista tuli lentokoneteollisuusministeri vuonna 1946. Hän oli Neuvostoliiton ministerineuvoston varapuheenjohtaja vuosina 1955–1957 ja vuonna 1961. ==Lähteet== * Great Soviet Encyclopedia, 3rd Edition, toimittanut A. M. Prokhorov, 1978, Publishing House Soviet Encyclopedia Luokka:Neuvostoliittolaiset ministerit Luokka:Neuvostoliittolaiset kenraalit Luokka:Sosialistisen työn sankarit Luokka:Vuonna 1901 syntyneet Luokka:Vuonna 1961 kuolleet
Espanjan edustajainhuone

Espanjan edustajainhuone () on Espanjan parlamentin alahuone. Edustajainhuoneeseen valitaan joka neljäs vuosi 350 edustajaa. Edustajat valitaan D'Hondtin menetelmällä. Puheenjohtaja on Meritxell Batet. Perustuslain mukaan edustajainhuoneen velvollisuus on huolehtia hallituksen muodostamisesta ja vahvistaa senaatin tekemät muutosehdotukset kaikkiin ehdotettuihin lakeihin. Edustajainhuone myös valmistelee valtion budjetin.. Viimeisimmät vaalit pidettiin heinäkuussa 2023, ja niissä työväenpuolue menetti suurimman puolueen asemansa kansanpuolueelle. Tämän vaalivoitto oli kuitenkin niin niukka, että maassa joudutaan mahdollisesti pitämään uudet vaalit. Yksi edustajainhuoneen toiminnasta raportoiva media on Canal Parlamento, jonka omistaa edustajainhuone. Sen ohjelmistoon kuuluvat muun muassa live-lähetykset edustajainhuoneen istunnoista.. Edustajainhuoneessa toimii myös lahjapuoti. == Galleria == Tiedosto:Coat of Arms of the Congress of Spain.svg|Edustajainhuoneen vaakuna Tiedosto:Madrid - Congreso de Diputados 1.JPG|Edustajainhuoneen julkisivu == Lähteet == == Aiheesta muualla == Luokka:Espanjan politiikka Luokka:Alahuoneet
Mjasištšev M-55

right|280px Mjasištšev M-55 (Nato-koodi Mystic) on korkealla lentävä neuvostoliittolainen tiedustelulentokone, joka kehitettiin Mjasištšev M-17-koneesta. ==M-17== M-17-koneen suunnittelu alkoi vuonna 1978, jolloin Yhdysvallat edelleen – satelliittitekniikan käytöstä huolimatta – lähetti tiedustelupalloja Neuvostoliiton yli. Tarkoitus oli, että M-17-kone voisi ampua pallot alas. Koneen ensilento tapahtui 26. toukokuuta 1982. 28. maaliskuuta 1990 M-17 ohjaajanaan Vladimir ArkhipenkoSpy Planes and Other Reconnaissance Aircraft, Thornborough, Anthony, 1991, Arms and Armour Press, UK, ISBNn=1-85409-096-8 teki edelleen voimassa olevan 16–20-tonnisten lentokoneiden lakikorkeusennätyksen: 21 830 metriä. M-17-kone on saavuttanut 12 Fédération Aéronautique Internationalen maailmanennätystä, joita viisi on edelleen voimassa.http://records.fai.org/general_aviation/aircraft.asp?id=2765 List of records established by the 'Myasishchev M-17' ==M-55== M-17:n rooli tiedustelupallojen metsästäjänä Neuvostoliiton ilmavoimissa päättyi vuonna 1987. Raskaampi kaksimoottorinen M-55 Geophysica sai tämän roolin, ensimmäinen M-55 lensi vuonna 1988. Vuonna 1994 tiedustelukoneen valmistus päättyi, koneita oli valmistettu vain viisi kappaletta. 21\. syyskuuta 1993 M-55 ohjaajanaan Viktor Vasenkov lensi 21 360 metrin korkeuteen ja tämä on painoluokan ennätys edelleen. M-55 saavutti 15 FAI:n ennätystä, joista yhtään ei ole ylitetty.http://records.fai.org/general_aviation/aircraft.asp?id=202 List of records established by the 'Myasishchev M-55' Osa M-55 Geophysica- koneista on edelleen tutkimuskäytössä. Niillä on muun muassa tutkittu vuosina 1996–1997 Arktiksen stratosfääriä. Irlantilaisen Qucomhaps-yhtiö on pohtinut M-55-koneenkäyttöä tietoliikennelinkkinä Kaakkois- Aasiassa.http://lucreative.net/qucomhaps/_sides/_press/080101/001.pdf ==Lähteet== ==Aiheesta muualla== * Manufacturers Web site * Aviation.ru * Flugzeuginfo.net (M-17/M-55 Specifications) Luokka:Neuvostoliittolaiset tiedustelukoneet Luokka:Mjasištševin ilma-alukset
Kuunkuiskaajat

Kuunkuiskaajat oli vuosina 2008–2016 toiminut suomalainen folkduo, jonka muodostivat Värttinä-yhtyeen Johanna Hytti (o.s. Virtanen) ja Susan Aho. Kuunkuiskaajat edusti Suomea vuoden 2010 Eurovision laulukilpailussa kappaleella ”Työlki ellää”, mutta putosi semifinaalissa ja menetti finaalipaikan kolmella pisteellä. Susan Aho on kuulunut Värttinä-yhtyeeseen vuodesta 1997 ja Johanna Hytti vuodesta 2001. Kuunkuiskaajat perustettiin, kun Saksa–Suomi-seura etsi yksitoista tilaisuutta kestävälle Saksan-kiertueelle yhtyettä, joka esittäisi myös tangoa. Virtanen ja Aho totesivat pystyvänsä tähän ja lähtivät duona kiertueelle. Yhdistelmä toimi, ja Kuunkuiskaajat teki ensilevynsä, jonka oli tarkoitus ilmestyä elokuussa 2009. Pääsy euroviisukarsintoihin lykkäsi levyn ilmestymisen joulukuulle. Levyltä valittiin euroviisuehdokkaaksi Timo Kiiskisen kirjoittama kappale ”Työlki ellää”.Helsingin Sanomat 22.1.2010. Kuunkuiskaajat julkaisivat vuonna 2016 toisen albuminsa Revitty rakkaus. Sen myötä duo myös lopetti toimintansa juhannuksena 2016. Toukokuussa 2023 Kuunkuiskaajat julkaisi oman "boomer- versioksi" luonnehditun parodian Käärijän Cha cha cha -kappaleesta. Musiikillisiksi esikuvikseen Kuunkuiskajien naiset ovat nimenneet Laila Kinnusen ja Harmony Sistersin. Tammikuussa 2025 yhtye ilmoitti paluustaan 9 vuoden tauon jälkeen julkaisemalla samalla uuden singlen "Äänekäs sydän" == Diskografia == === Albumit === * Kuunkuiskaajat (2009) * Revitty rakkaus (2016) == Lähteet == * === Viitteet === == Aiheesta muualla == * Luokka:Suomalaiset duot Luokka:Suomalaiset folkyhtyeet Luokka:Suomalaiset tyttöbändit Luokka:Suomalaiset lauluyhtyeet Luokka:Suomen euroviisuedustajat Luokka:Vuoden 2010 euroviisuedustajat
Arabella

Arabella on Richard Straussin säveltämä ooppera, kolminäytöksinen lyyrinen komedia, johon libreton on kirjoittanut Hugo von Hofmannsthal. Teoksen ensiesitys oli 1. heinäkuuta 1933 Staatsoperissa Dresdenissä. Oopperan tapahtumat sijoittuvat vuoden 1860 Wieniin.András Batta: Ooppera, s. 622 (ISBN 3-8290-5833-0) Arabellan ensiesityksessä kapellimestarina oli Clemens Krauss, ja Arabellan roolin tulkitsi Viorica Ursuleac.Google-kirjat: A Confidential Matter: The Letters of Richard Strauss and Stefan Zweig, 1931–1935 (s. 115) Yhdysvalloissa teos esitettiin ensimmäistä kertaa 10. helmikuuta 1955 Metropolitan-oopperassa.The Metropolitan Opera International Radio Broadcast Information Center – Opera Archive Metropolitan-oopperan ensimmäinen Arabella oli Eleanor Steber.Cantabile-subito.de: Steber, Eleanor == Lähteet == Luokka:Richard Straussin teokset Luokka:Saksankieliset oopperat Luokka:1930-luvun musiikkiteokset
Vedenalainen valokuvaus

thumb|Valon absorptio eri syvyyksissä Vedenalainen valokuvaus on tavallisesti sukeltamisen, pintasukeltamisen tai uinnin yhteydessä tapahtuvaa valokuvaamista siten, että kamera tai vähintäänkin objektiivin etulinssi on veden alla. Etulinssi voi olla myös osittain veden alla ja osittain pinnan yläpuolella, jolloin kuvaan saadaan vedenalaisia ja -päällisiä kohteita yhtä aikaa. Vedenalaisen valokuvauksen välineet ja kuvaustekniikka poikkeavat normaalista kuvauksesta. Kamera voi olla vedenpitävä tai se on suljettu vedenpitävään, läpinäkyvään suojaan. Syvälle mentäessä auringonvalon pitkät aallonpituudet (kuten punainen ja oranssi) suodattuvat aiheuttaen värien ja kontrastin vähenemisen sini-vihreisiin aallonpituuksiin. Värien vaimeneminen tapahtuu myös vaakasuorassa suunnassa veden alla. Tämän vuoksi kamera pyritään saamaan lähelle kohdetta. Laajakulma- ja makro-objektiivit ovat sopivia vedenalaiseen kuvaukseen. Salamalaitetta käytetään usein lähellä olevien vedenalaisten kohteiden värien esiintuomiseen. Vedenalainen maisema on vaativa maisemavalokuvauksen kohde. == Katso myös == *Luontovalokuvaus *Maisemavalokuvaus *Sukellus ==Lähteet== ==Aiheesta muualla== * Esimerkki värien muuntumisesta ja värikorjauksista vedenalaisessa kuvauksessa Luokka:Valokuvaus aiheen mukaan Luokka:Sukellus
Calibri

Calibri on sans-serif-luokkaan kuuluva kirjaintyyppi, joka kuuluu Microsoftin ClearType -fonttikokoelmaan. Calibri korvasi Microsoft Office 2007 -ohjelmistopaketissa Times New Romanin oletusfonttina WordissaThe New Paperclip ja Arialin oletusfonttina PowerPoint-, Excel- ja Outlook- ohjelmissa. Se on oletusfonttina myös Microsoft Office 2010 -ohjelmistopaketissa. Calibrin suunnitteli Lucas de Groot Microsoftille hyödyntämään ClearType-renderöintitekniikkaa. Kesäkuussa 2023 Microsoft ilmoitti Microsoft 365 -toimistopaketin ottavan oletuksena käyttöön uuden Aptos-fontin (aiemmin Bierstadt). Fontin on suunnitellut Steve Matteson, joka myös suunnitteli Windowsin käyttöliittymän Segoe-fontin. == Muotoilu == Calibri-fonttiin kuuluvat pehmeät, pyöristetyt kulmat ja käännökset, jotka erottuvat parhaiten isommilla fonttikooilla. Calibri kattaa latinalaisten aakkosten lisäksi kreikkalaisen ja kyrillisen kirjaimiston. OpenType- ominaisuuksiin kuuluvat muun muassa kapiteelit, ylä- ja alaindeksit sekä ligatuurit. ==Saatavuus== Fontti toimitetaan Windows Vistan, Windows 7:n, Microsoft Office 2007:n ja Microsoft Office 2008 for Macin mukana. Calibri, kuten myös Cambria, Candara, Consolas, Constantia ja Corbel, tulee myös ilmaisen Powerpoint 2007 ViewerinMicrosoft Powerpoint 2007 Viewer sekä Microsoft Office Compatibility -ohjelmistopaketin mukana.Microsoft Office Compatibility Pack Fontin kaupallista versioita myyvät Ascender Corporation sekä Monotype Imaging MicroType-formaatissa osana Vista 8 Font Set package -ohjelmistolaajennusta. Vuonna 2013 Google julkaisi ilmaisena SIL Open Font Licensellä Carlito-fontit, joka on metriikaltaan sama kuin Calibri. Täten ChromeOS:n tai LibreOfficen käyttäjät voivat katsella ja tulostaa Calibria käyttäviä dokumentteja ilman sivun taiton muuttumista. ==Palkinnot== Calibri voitti vuoden 2005 TDC2-palkinnon kategoriassa "Type System" (kirjoitusjärjestelmä).TDC2 2005: Winning Entries ==Lähteet== == Aiheesta muualla == * Luokka:Kirjaintyypit
Honolulu (albumi)

Honolulu on suomalaislaulaja Kai Hyttisen kolmas, loppuvuodesta 1973 julkaistu studioalbumi. Albumin tunnetuin kappale on ”Nosta lippu salkoon”, joka on käännös Tony Orlando and Dawn -yhtyeen kappaleesta ”Tie a Yellow Ribbon Round the Ole Oak Tree”. Kappaleesta tuli yksi vuoden 1974 suurimmista hittikappaleista. Albumi ei saavuttanut heti menestystä, mutta singlenä julkaistu ”Nosta lippu salkoon” nousi kansan tietoisuuteen ja ylsi singlemyyntilistan neljänneksi. Itse albumi ylsi korkeimmillaan albumilistan sijalle 23. Albumi ylitti kuitenkin kultalevyrajan vuonna 1974 ja sitä on myyty noin 27 000 kappaletta. Finnlevy julkaisi albumin vinyylilevynä ja C-kasettina. Albumia ei ole toistaiseksi julkaistu CD-levynä. == Kappaleet == ; A-puoli # # # # # # ; B-puoli # * # # # # # Lähteet:LP-levyn (SFLP 9542) takakansi. == Tekijät == === Muusikoita === * Kai Hyttinen – laulu * Markku Johansson – kapellimestari (1, 3, 5, 7–12) * Nacke Johansson – kapellimestari (2, 4, 6) * Arto Alaspää – taustalaulu (5), todennäköisesti saksofoni (10) * Kalle Fält – taustalaulu (3) * Carita Holmström – taustalaulu * Irma Tapio – taustalaulu (3, 5, 7, 9) * Heikki Jäntti – huuliharppu (3) * Jaakko Raulamo – sello (12) * Esa Katajavuori – kosketinsoittimet (5, 7, 10) * Antero Jakoila – kitarat (1, 3, 7, 11, 12) * Nono Söderberg – kitarat * Taisto Wesslin – kitarat (5, 9, 10) * Matti Bergström – basso (1, 2, 4, 11) * Ilpo Kallio – rummut ja lyömäsoittimet (1, 3, 5, 7, 9, 11) * Antero Päiväläinen – rummut ja lyömäsoittimet (8, 12) Lähteet: === Tuotanto === Kappaleet ”Nuo päivät taakse jäivät” ja ”Vie vain” äänitettiin 6. kesäkuuta, ”Nosta lippu salkoon” 26. syyskuuta. * Finnlevy / Vexi Salmi – tuotanto * Harry Bergman – äänitys (3, 8, 9) * Ronnie Kranck – äänitys (9, 12) * Jukka Teittinen – äänitys (1, 3, 8–12) * PF-Studio / Aarne Tynnilä – valokuvat Lähteet: == Lähteet == == Aiheesta muualla == * Honolulu Spotify-suoratoistopalvelussa * Honolulu discogs.com-sivustolla Luokka:Vuoden 1973 albumit Luokka:Kai Hyttisen albumit Luokka:Vexi Salmen tuottamat albumit
Mohamed Lamine Zemmamouche

Mohamed Lamine Zemmamouche (, s. 2. tammikuuta 1985 Mila) on algerialainen jalkapallomaalivahti, joka edustaa Algerian pääsarjassa pelaavaa USM Algeria. ==Ura== Zemmamouche edusti USM Algeria vuosina 2004–2006, jossa hän voitti Algerian mestaruuden vuonna 2005. Sittemmin hän siirtyi MC Algeriin vuonna 2009, jossa Zemmamouche on toiminut ykkösvahtina. Kesällä 2011 Zemmamouche siirtyi takaisin USM Algeriin. Kaudella 2012–2013 hän nousi tärkeään rooliin, kun joukkue saavutti Algerian cupin ja Algerian supercupin voittojen lisäksi Arabian Mestarien liigan. Zemmamouche palkittiin kauden päätteeksi Kultaisella hanskalla. Hän auttoi joukkuettaan myös kaudella 2013–2014, kun USM Alger juhli Algerian mestaruutta. ==Maajoukkueura== Zemmamouche pelasi ensimmäisen maaottelunsa Algerian maajoukkueessa tultuaan valituksi vuoden 2010 Afrikan- kisoihin. Hän tuli Egypti-ottelun loppuhetkillä maan ykkösvahdin Chaouchin tilalle, joka ajettiin ottelussa ulos saatuaan toisen keltaisen kortin. Zemmamouche pelasi kisoissa myös toisen ottelunsa pronssiottelussa Nigeriaa vastaan 30. tammikuuta 2010.La Fiche de Mohamed Lamine ZEMAMOUCHE DZFOOT Viitattu 30.1.2010 ==Saavutukset== ===Seurajoukkueissa=== *Algerian cup: 2004, 2013 *Algerian mestaruus: 2005, 2010, 2014 *Algerian supercup: 2013 *Arabian Mestarien liiga: 2013 ===Henkilökohtaiset=== *Kultainen hanska: 2013 ==Lähteet== Luokka:Algerialaiset jalkapallomaalivahdit Luokka:Vuonna 1985 syntyneet Luokka:Elävät henkilöt
Maisemakuva

Maisemakuva voi tarkoittaa: *Maisemamaalaus *Maisemavalokuvaus
Tilly Soldan

Mathilda ”Tilly” Soldan (1873–1931) oli Juhani Ahon avopuoliso samaan aikaan, kun Aho oli avioliitossa Tillyn sisaren Venny Soldan-Brofeldtin kanssa. Tilly oli ruotsinkielisen insinöörin ja Suomen Rahapajan johtajan August Fredrik Soldanin ja hänen saksalaissyntyisen vaimonsa Marien kuudesta lapsesta nuorin, kymmenen vuotta siskoaan Vennyä nuorempi. Tässä ruotsinkielisessä perheessä oli viisi tyttöä ja yksi poika Gutten. Vain Venny ja Gutten avioituivat, Tilly, Alma, Elin ja Helmi jäivät naimattomiksi. Tilly tosin eli kolmiodraamassa Ahon avopuolisona. Asia, joka oli hyvin kipeä Vennylle ja josta ei kerrottu ulkopuolisille ja pysyikin salassa julkisuudelta aina vuoteen 1951 asti, jolloin Juhani Ahon poika Antti Aho kirjoitti kirjailijaisänsä elämäkerran Juhani Aho – Elämä ja teokset I–II, WSOY 1951.Tilly Soldan Ylen sivulla Venny ei ollut kovin innostunut kodinhoidosta ja pyysi sisartaan Tilly Soldania auttamaan, sillä Juhani Ahon taiteellinen ja vilkas tuttavapiiri vieraili usein ja viipyi monesti päiväkausia tai jopa viikkoja Ahojen vieraana kaikkialla, missä he asuivat.Kaija Valkonen – Elina Koivunen s. 87 Vennyn ollessa stipendimatkalla Berliinissä Tilly jäi hoitamaan Ahojen taloutta ja Juhanin ja Vennyn vuoden ikäistä poikaa Heikkiä. Tuona aikana Juhani Ahon ja Tillyn suhde kehittyi ystävyyttä pitemmälle.Kaija Valkonen – Elina Koivunen s. 79 Venny ei katkaissut ystävyyttään sisareensa, vaikka tilanne oli vaikea, eikä halunnut erota miehestään. Lopulta Juhani Aho eli kahden naisen kanssa. Toinen oli vihitty vaimo Venny ja toinen avovaimo Tilly.Venny Soldan-Brofeldt Yle:n sivuilla ”Venny oli voimakas, luova nainen, jonka selviytymiskykyä on ihailtu. Tilly taas oli lapsellinen ja alistuva. Hänelle ei ole annettu mitään arvoa, koska hän ei ollut taiteilija”, kertoo Tuula Levo, joka on kirjoittanut kolmiodraamasta kirjan nimeltä Neiti Soldan (Otava). Kun Tilly alkoi odottaa Juhani Ahon lasta, Venny lähetti hänet Göteborgiin synnyttämään, jottei totuus paljastuisi.http://www.yle.fi/elavaarkisto/?s=s&g;=4&ag;=24&t;=1076&a;=6685 Kansakunnan perillinen Claire Aho Ylen elävä arkisto Tillyn ja Jussin yhteinen poika Nils Björn eli ”Nisse” syntyi vuonna 1902. Tilly esitteli hänet ottolapsenaan. Juhani Aho osti Tillylle ja pojalleen maapaikan Ristinummelta läheltä Aholaa ja kävi säännöllisesti viljelemässä sen peltomaita. Tilly perusti sinne lastenhoitokodin nimeltä Kakarasaari taloudellisista syistä.Kaija Valkonen – Elina Koivunen s. 80 Vuonna 1914 Tilly luopui paikasta ja lähti Tukholmaan opiskelemaan sairaanhoitajaksi. Valmistuttuaan Tilly muutti poikansa kanssa Helsinkiin Töölöön saatuaan viran lastenhoito- opiston johtajattarena. Tilly kuoli syöpään 58-vuotiaana kymmenen vuotta Juhani Ahon kuoleman jälkeen vuonna 1931. == Lähteet == * Tilly Soldan Ylen sivulla * Kaija Valkonen – Elina Koivunen: Suurin on rakkaus, WSOY 1997, ISBN 951-0-21783-2 * Venny Soldan-Brofeldt Yle:n sivuilla === Viitteet === == Kirjallisuutta == * Riitta Konttinen: Venny Soldan-Brofeldtin taiteilijantie, Otava 1996 * Antti J. Aho: Juhani Aho – Elämä ja teokset I-II, WSOY 1951 Luokka:Suomalaiset henkilöt Luokka:Vuonna 1873 syntyneet Luokka:Vuonna 1931 kuolleet
Vihan lapsi

Vihan lapsi (Bad Boy) on Kurt Neumannin ohjaama yhdysvaltalainen elokuva vuodelta 1949. Vihan lapsi oli Audie Murphyn toinen elokuva ja ensimmäinen, jossa hänellä oli päärooli. Elokuvassa Murphy näytteli rikollisen taustan omaavaa Danny Lesteriä, joka pyritään sopeuttamaan takaisin yhteiskuntaan. ==Roolit== ==Lähteet== == Aiheesta muualla == * Luokka:Vuoden 1949 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset mustavalkoelokuvat Luokka:Kurt Neumannin ohjaamat elokuvat
Leikki riittää

Leikki riittää on Paula Koivuniemen ensimmäinen albumi vuodelta 1975. Musiikkitoimittaja Erkki Pälli luonnehti sitä ”jenkkihenkiseksi kokoelmaksi”, jonka taustavoimina toimivat kaikista sovituksista ja parista sävellyksestäkin vastaavat Matti ja Pirjo Bergström. ==Kappalelista== # # # # # # # # # # # == Lähteet == Luokka:Vuoden 1975 albumit Luokka:Vuoden 1975 esikoisalbumit Luokka:Paula Koivuniemen albumit
Valkonaaman poika

Valkonaaman poika (Son of Paleface) on vuonna 1952 valmistunut jatko-osa elokuvalle Valkonaama. Elokuvan ohjasi Frank Tashlin, ja sen pääosassa näytteli edeltäjänsä tavoin Bob Hope. Hope näyttelee Junior Potteria, joka lähtee villiin länteen lunastamaan isänsä perintöä. == Roolit == == Lähteet == == Aiheesta muualla == * Luokka:Vuoden 1952 yhdysvaltalaiset elokuvat Luokka:Yhdysvaltalaiset lännenelokuvat Luokka:Yhdysvaltalaiset komediaelokuvat
Višegradin joukkomurha

thumb|250px|Mehmed Paša Sokolovićin silta, joka toimi yhtenä joukkomurhan näyttämönä. Višegradin joukkomurha oli Bosnian sodan tapahtuma Višegradin kaupungissa Bosnia ja Hertsegovinassa. Serbipoliisit ja -sotilaat murhasivat kaupungissa bosniakkisiviilejä. Kansainvälisen Jugoslavia-tuomioistuimen mukaan serbit tappoivat Višegradissa ja sen ympäristössä noin 3 000 bosniakkia. Ennen sotaa Višegradissa oli noin 14 000 bosniakkia. Sodan alkuvaiheissa serbialaiset ryhmät systemaattisesti hyökkäsivät bosniakkien kimppuun tavoitteenaan heidän poistaminen kaupungista. Merkittävin serbialainen ryhmittymä, joka syyllistyi Višegradin joukkomurhaan oli Valkoiset kotkat, jota johti Milan Lukić. Valkoiset kotkat hyökkäsivät useasti Višegradin bosniakkeja kohtaan. Ryhmä syyllistyi raiskauksiin, kidutukseen, silpomisiin, sekä bosniakkien pakottamiseen työhön ja muuttoon. Se oli ensimmäisiä esimerkkijä serbien bosnikkiväestön etnisistä puhdistuksista.Totten & Bartrop & Jacobs, s. 459-460 Serbit tappoivat useita bosniakkeja historiallisella Mehmed Paša Sokolovićin sillalla ja Drinajoen rannoilla. Kuolleet ja puolikuolleet uhrit heitettiin sillalta jokeen. Lisäksi monia bosniakkeja sullottiin Višegradin taloihin ja poltettiin elävältä. Kaupungin lähistöllä oli myös Vilina Vlasin kylpylä, joka oli yksi Bosnian sodan pahamaineisimpia leirejä, jossa bosniakkinaisia ja -tyttöjä raiskattiin ja pahoinpideltiin. Višegradin tapahtumat pysyivät pitkään salassa. Serbit sulkivat kaupungin, minkä takia uutisten kerääminen sieltä oli hyvin vaikeaa. Vasta vuonna 1996 The Guardian -lehden toimittaja Ed Vulliamy pystyi paljastamaan Višegradin tapahtumat muulle maailmalle. == Katso myös == *Etniset puhdistukset Bosnian sodassa == Lähteet == * === Viitteet === Luokka:Bosnian sota Luokka:Vuoden 1992 rikokset Luokka:Joukkosurmat Luokka:Sotarikokset
Bolen kansainvälinen lentoasema

Bolen kansainvälinen lentoasema () on Etiopian pääkaupungista Addis Abebasta kahdeksan kilometrin päässä sijaitseva kansainvälinen lentoasema ja maan kansallisen lentoyhtiön Ethiopian Airlinesin solmukohta. Lentoasemalla on kaksi 3,8 kilometrin mittaista kiitotietä. Lentoaseman kautta kulki vuonna 2008 6 295 713 matkustajaa. Bolen kansainvälinen lentoasema on Afrikan mantereen kuudenneksi vilkkain lentoasema. Kahdessa terminaalirakennuksessa on yhteensä 11 porttia eri kokoisia koneita varten. == Lentoyhtiöt ja kohteet == Bolen kansainväliseltä lentoasemalta operoitavat lennot Lentoyhtiö Kohteet Terminaali bmi Amman, Lontoo (Heathrow) 1 Daallo Airlines Djibouti, Hargeisa 1 Djibouti Airlines Djibouti 2 EgyptAir Kairo 1 Emirates Dubai, Entebbe 1 Ethiopian Airlines Abidjan, Abuja, Accra, Arba Minch, Asmara, Asosa, Axum, Awasa, Bahir Dar, Bahrain, Bamako, Bangkok (Suvarnabhumi), Beica, Beirut, Brazzaville, Bujumbura, Bryssel, Conakry, Dakar, Dar-es-Salaam, Delhi, Dembidolo, Dessie, Djibouti, Dire Dawa, Douala, Dubai, Entebbe, Frankfurt am Main, Gambela, Gode, Gore, Guangzhou, Harare, Hong Kong, Inda Selassie, Jeddah, Jijiga, Jimma, Jinka, Johannesburg, Kabri Dar, Kairo, Khartoum, Kigali, Kilimanjaro, Kinshasa, Lagos, Lalibela, Libreville, Lilongwe, Lomé, London (Heathrow), Luanda, Lubumbashi, Lusaka, Mekane Selam, Mek'ele, Mizan Teferi, Mombasa, Monrovia, Mumbai, Nairobi, Ndjamena, Ouagadougu, Pariisi (Charles de Gaulle), Peking (Capital), Rooma (Fiumicino), Riad, Shilavo, Tel Aviv, Tippi, Tukholma (Arlanda), Washington (Dulles), Zanzibar 2 Kenya Airways Djibouti, Nairobi 2 KLM Amsterdam 1 Lufthansa Frankfurt 1 Saudi Arabian Airlines Jeddah, Riad 1 Sudan Airways Khartoum 1 Turkish Airlines Istanbul (Atatürk) 1 Yemenia Sana'a 1 == Aiheesta muualla == *World Aero Data - ADD; HAAB === Lähteet === Luokka:Etiopian lentoasemat Luokka:Addis Abeban rakennukset ja rakennelmat
Suomen Elokuvaajien Yhdistys

Suomen Elokuvaajien Yhdistys F.S.C. r.y. (, ) on suomalainen elokuvauksen ammattilaisten yhdistys. Yhdistys kutsuu jäsenikseen sellaisia elokuvaajia, jotka ovat toimineet aktiivisesti pääkuvaajana ja osoittaneet työssään "korkealaatuista taiteellista ammattitaitoa". Yhdistys perustettiin 11. tammikuuta 1983. Yhdistyksen jäsenyys edellyttää kahden jäsenen suositusta ja hallituksen yksimielistä hyväksyntää. Yhdistyksen hallitus voi myös nimittää kunniajäseniä. Jäseneksi kutsutut saavat käyttää nimensä yhteydessä lyhennettä F.S.C., joka on merkki taideyhteisön arvostuksesta ja kunnioituksesta. Suomen Elokuvaajien Yhdistys ei ole ammattiyhdistys eikä kilta vaan kulttuuri-, jatkokoulutus- ja ammatillinen yhteenliittymä, jonka tarkoitus on toimia jäsentensä ammattitaidon kehittämiseksi. Se pyrkii parantamaan elokuvaajien ammattikunnan asemaa. Yhdistys myös takaa jäsentensä ammattitaidon. Se pyrkii edistämään jäsenten yhteistyötä ja järjestämään yhteyksiä ulkomaisiin kollegoihin. ==Puheenjohtajat== * Tuomo Hutri (2006–2008) * Harri Räty (2008–2010) * Rauno Ronkainen (2010–2012) * Tahvo Hirvonen (2012–2020) * Anssi Leino (2020–2022) * Matti Eerikäinen (2022–) Lähde ==Lähteet== ==Aiheesta muualla== * Finnish Society of Cinematographers Luokka:Suomalaiset elokuva- alan järjestöt
Deutsche Presse-Agentur

Deutsche Presse-Agentur (DPA) on saksalainen uutistoimisto, joka on perustettu vuonna 1949. Uutistoimiston päämaja sijaitsee Hampurissa, Saksassa ja se tarjoaa uutisia saksaksi, englanniksi, espanjaksi ja arabiaksi. DPA on Saksan suurin uutistoimisto. == Aiheesta muualla == *DPA:n kotisivu Luokka:Uutistoimistot Luokka:Saksalaiset viestintäyhtiöt